  Майя Бывальцева Удмуртиысь транспортъя но сюрес возёсъя министерство улосвыл трассаос урдсы жуг-жаг куясьёсын нюръяськыны кутскиз, ивортэ удысэтлэн пресс-службаез. 10-тӥ коньывуонысен министерствоысь ӧнерчиосын ӵош рейдъёсы эрикрадэз утисьёс, муниципал кылдытэтъёслэн ыстэм муртъёссы пыриськозы. Соослэн ужпумзы - улосвыл сюресъёс урдсы жуг-жаг куясьёсты шараян но соосты кылкутон улэ кыскон. Министр Алексей Горбачёв пусйиз, сюресъёс урдсы куям жуг-жаг инкуазьлы изъян ваем но улосэз шӧтэм карем сяна, мынон-ветлонлы кышкытлык кылдытэ. Али та ужпум уката лэчыт сылэ, угось улосвылын «Кышкыттэмлыко но ӟечлыко сюресъёс» ӵектосэз быдэсъямен валче карсьӧр трассаослэн шобретсы умойгес луэ. Кык арскын ӵектос улсын 157,5 иськем федерал но улосвыл сюресъёс тупатъямын. Выльдэм люкетъёстӥ ортчись машинаослэн ӝоглыксы будэ, сюрес урдсы куштэм но тӧлэн сюрес кузя вӧлмытэм жуг-жаг шуэрес учыре вуттыны быгатэ Алексей Горбачёв, Удмуртиысь транспортъя но сюрес возёсъя миистр Транспортъя но сюрес возёсъя министерстволэн пресс-службаез тодэ вайытэ, сюрес вылэз кырсёмытэмен мынон-ветлонлы кышкытлык кылдытэм понна административной штрафъёс чакламын: нимаз адямиослы - 5 сюрс манетысен 10 сюрс манетозь; ужоскето муртъёслы - 25 сюрс манет; юридик огазеяськонъёслы - 300 сюрс манет.  Тегъёс: Мерлык Авто Ижкар Удмуртия жуг-жаг сюресъёс транспортъяносюресвозёсъяминистерство кышкыттэмлык  